Merkezê Îrtîbatî û Çapemenîye yê HPGyî derheqê çalakîye de eşkerayîyêke weşanaye.
Eşkerayîye wina ya:
''12ê hezîrane de saete 18:50 de hêzanê ma çarçewa Hamleya Qesasî ya Şehîde Medya Mawa û Rizgar Geverî de herêma Cûdîyî ya Şirnexî de vera artêşa TCyî ya îşxalkere warê Cebraîlî de çalakîyêka suîkastî ameye kerdene. Netîceya çalakîye de leşkerêkê dişmenî ame cezakerdene.
2ê hezîrane şewe warê Şehîde Mizgîne yê Bedlîsî de mabênê hêzanê ma û artêşa TCyî ya îşxalkere de şer qewimîya. 3ê hezîrane de saete 03:00 de hêzanê îşxalkeram pê helîkopteran herême de dest pê operasyonî kerd. Operasyonî heta 7ê hezîrane dewam kerd. Zanayîşê derheqê operasyonî de dima do bêrê parekerdene.
Teyarayanê şerî yê TCyî yê îşxalkerî hêrişê Herêmanê Pawitişî yê Medya kerd. Na çarçewe de;
13ê hezîrane de warê Cîloyî yê herêma Zapî ser o û 14ê hezîrane de zî warê Saca yê herêma Zapî ser o bombayî ameyî varnayene. Reyna 13ê hezîrane de warê Şehîd Dîrenî de herêma Avaşînî ser o bombayî ameyî varnayene. Bombarduman de zerarêk nêresa hêzanê ma ser.''
